**УКАЗАНИЯ**

**ЗА ПОДГОТОВКА НА ПРЕДЛОЖЕНИЯ ЗА ФАКУЛТЕТНИ ИНФРАСТРУКТУРНИ ПРОЕКТИ, ФИНАНСИРАНИ**

**ОТ СУБСИДИЯТА ЗА ПРИСЪЩА НАУЧНОИЗСЛЕДОВАТЕЛСКА ДЕЙНОСТ НА ТУ-ВАРНА – 2023г.**

1. Конкурсът за “Факултетни инфраструктурни проекти” се организира съгласно Заповед № 244/12.04.2023 год. на Ректора на университета.
2. Конкурсът е насочен към създаване на квалификационни центрове за обучение и сертифициране в областите, в които факултетите имат натрупан опит и доказан научен потенциал.

Срокът за изпълнение на проектите е двугодишен. Участващите в конкурса звена и колективи осигуряват съфинансиране не по-малко от 20% от стойността на проекта. Максималната стойност на субсидията за първата година е 16 000лв. Стимулират се колективите, декларирали възможност за привличане на повече допълнителни средства от други източници. Субсидията за втората година се договаря след приемане на отчета за първата година.

1. Изисквания към проекта:
	1. Актуалност на тематиката в научната област и интердисциплинарност;
	2. Обосновка на необходимостта от закупуването на специализирана апаратура, компютърна техника, лицензиран софтуер и оборудване;
	3. Средносрочен план за очаквана натовареност на новото материално осигуряване и реална оценка на възможностите за провеждане на научна и учебна дейност;
	4. Справка за наличната инфраструктура и материална база, свързани с реализацията на проекта;
	5. Участие на млади учени, докторанти и студенти в проекта;
	6. Оценка на риска на инвестициите;
	7. Обоснован финансов план – очаквани приходи от дейността на центъра и възможност за самоиздръжка.
	8. Декларация на ръководителя на колектива за осигурено съфинансиране в необходимия размер.
2. Средствата от субсидията могат да се изразходват за:
	1. Закупуване на материални активи и лицензиран софтуер – не по-малко от 80% от стойността на субсидията;
	2. Офис обзавеждане – до 10% от стойността на субсидията;
	3. Консумативи и материали за използване на оборудването – до 10% от стойността на субсидията.
	4. За външни услуги чрез ВТП или други фирми и физически лица, неучастващи в колектива, разработващ проекта – до 10% от стойността на субсидията.
3. Средствата от съфинансирането се изразходват за придобиване на допълнителни материални активи и доставка на софтуер.
4. Предложенията за проекти трябва да се разработени според публикуваните на web-сайта на университета указания и бланки, изпратени на електронен адрес nis@tu-varna.bg и предадени в хартиен вариант в НИС до 08.06.2023г.
5. Всяко предложение за проект се оценява от двама рецензенти, които са хабилитирани лица (по изключение единият може да бъде нехабилитиран, но с образотелно-научна степен «доктор»), като поне един от тях не е на основен трудов договор в ТУ-Варна. Рецензентите се предлагат от Централната конкурсна комисия. Не може да бъде рецензент: член на първичното звено (катедра, секция), от което е ръководителят на разглеждания проект; ръководител на проект от същия конкурс; член на централната конкурсна комисия.
6. Предложенията заедно с двете рецензии, протокола от заседанието на Съвета на звеното се представят в Централната конкурсна комисия до 27.06.2023г.
7. За основните звена с безкатедрена структура (колежи и департамент) предложенията, заедно с протокола от съвета се внасят в ЦКК до 27.06.2023г.
8. Всяко предложение се придружава с доклад на декана/директора на съответното основно звено: факултет, колеж, департамент.
9. За всяко класирано от Централната конкурсна комисия предложение за финансиране на проект, в СВК (стая 208М), в срок до 06.07.2023 г., се представя проект на договорна документация (четири екземпляра договор, подписани от ръководителя на основното звено и ръководителя на прoекта, два екземпляра спецификация, работна програма и план-сметка), подписана от ръководителя на основното звено и ръководителя на проекта. Формата на бланката на договора е поместена на сайта на Университета.
10. Договорите за изпълнение на проектите влизат в сила след приемане от ЦКК на подробна техническа спецификация.
11. Членовете на колективите, разработващи демонстрационни проекти могат да кандидатстват за частично финансиране на индивидуални участия във форуми и публикуване в научни списания.

Зам. Ректор НД:

/проф. д-р инж. Т. Ганчев/